Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (London), ad ki. Magyarországon kihirdette a 2001. évi XI. törvény;
Paragraph Index: 103

g) meg kell gyõzõdnie arról, hogy a jármûvezetõ számára az írásbeli utasításban elõírt eszközök a jármûvön vannak. Az elõzõeket – értelemszerûen – a fuvarokmány, ill. a kísérõ okmányok alapján, a jármû vagy a konténer, vagy adott esetben a rakomány szemrevételezésével kell végrehajtani. 1.4.2.2.2 Az 1.4.2.2.1 a), b), e) és f) pont esetében azonban a szállító (fuvarozó) megbízhat a többi részt vevõtõl kapott információkban és adatokban. 1.4.2.2.3 Ha a szállító (fuvarozó) az 1.4.2.2.1 pont alapján az ADR elõírásainak megsértését tapasztalja, akkor a küldeményt mindaddig nem továbbíthatja, amíg az elõírások nem teljesülnek. 1.4.2.2.4 Ha a szállítás során olyan szabálytalanságot észlel, amely a szállítás biztonságát veszélyezteti, a küldemény továbbítását – a közlekedés és a küldemény biztonsága, ill. a közbiztonság figyelembevételével – a lehetõ leghamarabb meg kell szakítania. A szállítás csak akkor folytatható, ha a küldemény megfelel az elõírásoknak. Az útvonal hátralevõ része szerint illetékes hatóság(ok) azonban engedélyt adhatnak a szállítás folytatására. Amennyiben a szabálytalanság nem szüntethetõ meg, ill. a szállítás folyatására engedélyt nem adtak, az illetékes hatóságoknak a szükséges hatósági eszközökkel támogatniuk kell a szállítót (fuvarozót). Ugyanez vonatkozik arra az esetre, ha a fuvarozó tájékoztatja hatóságot, hogy a feladó nem közölte vele az áru veszélyességét, és a fuvarozási szerzõdésekre vonatkozó jogszabályok alapján az árut lerakni, megsemmisíteni vagy ártalmatlanná tenni kívánja. 1.4.2.3 Címzett 1.4.2.3.1 A címzett kötelezettsége az áru átvétele – kivéve, ha az átvétel megtagadására kellõ indokkal rendelkezik –, ill. kirakás után ellenõrizni, hogy az õt érintõ ADR elõírásokat betartották. A címzettre – az 1.4.1 szakasz figyelembevételével – a következõ kötelezettségek hárulnak:

Source: https://magyarkozlony.hu/hivatalos-lapok/5edcf8da753b633d66a6a31517ab04bd8bf2bc4b/dokumentumok/0b8210bca184acf3f7154a86bac77f26215747f7/letoltes